CELEX: 32022D0356
Language: el
Date: 2022-03-02 00:00:00
Title: Απόφαση (ΚΕΠΠΑ) 2022/356 του Συμβουλίου της 2ας Μαρτίου 2022 για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα λόγω της κατάστασης στη Λευκορωσία

2.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 67/103
               
            
         ΑΠΟΦΑΣΗ (ΚΕΠΠΑ) 2022/356 ΤΟΥ ΣΥΜΒΟΥΛΙΟΥ
         της 2ας Μαρτίου 2022
         για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα λόγω της κατάστασης στη Λευκορωσία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Οκτωβρίου 2012, το Συμβούλιο εξέδωσε την απόφαση 2012/642/ΚΕΠΠΑ (1) σχετικά με περιοριστικά μέτρα κατά της Λευκορωσίας.
                  
               
                     (2)
                  
                  
                     Στις 24 Φεβρουαρίου 2022, ο Πρόεδρος της Ρωσικής Ομοσπονδίας εξήγγειλε τη διεξαγωγή στρατιωτικής επιχείρησης στην Ουκρανία και οι ρωσικές ένοπλες δυνάμεις εξαπέλυσαν επίθεση στην Ουκρανία, μεταξύ άλλων από την επικράτεια της Λευκορωσίας. Η εν λόγω επίθεση συνιστά κατάφωρη παραβίαση της εδαφικής ακεραιότητας, κυριαρχίας και ανεξαρτησίας της Ουκρανίας.
                  
               
                     (3)
                  
                  
                     Στα συμπεράσματά του της 24ης Φεβρουαρίου 2022, το Ευρωπαϊκό Συμβούλιο καταδίκασε με τον πλέον κατηγορηματικό τρόπο την απρόκλητη και αδικαιολόγητη στρατιωτική επίθεση της Ρωσικής Ομοσπονδίας κατά της Ουκρανίας. Με τις παράνομες στρατιωτικές της ενέργειες, η Ρωσία παραβιάζει κατάφωρα το διεθνές δίκαιο και τις αρχές του Χάρτη των Ηνωμένων Εθνών και υπονομεύει την ευρωπαϊκή και παγκόσμια ασφάλεια και σταθερότητα. Το Ευρωπαϊκό Συμβούλιο καταδίκασε επίσης απερίφραστα την εμπλοκή της Λευκορωσίας στην εν λόγω επίθεση κατά της Ουκρανίας και την κάλεσε να απέχει από τέτοιες πράξεις και να συμμορφωθεί με τις διεθνείς υποχρεώσεις της. Ζήτησε την επείγουσα προετοιμασία και θέσπιση περαιτέρω δέσμης κυρώσεων, ατομικών και οικονομικών, που θα καλύπτει και τη Λευκορωσία.
                  
               
                     (4)
                  
                  
                     Λόγω της σοβαρότητας της κατάστασης και λόγω της εμπλοκής της Λευκορωσίας στην επίθεση της Ρωσίας κατά της Ουκρανίας, ενδείκνυται να τροποποιηθεί ο τίτλος της απόφασης 2012/642/ΚΕΠΠΑ και να θεσπιστούν περαιτέρω περιοριστικά μέτρα.
                  
               
                     (5)
                  
                  
                     Ειδικότερα, ενδείκνυται να θεσπιστούν περαιτέρω περιορισμοί σχετικά με το εμπόριο αγαθών που χρησιμοποιούνται για την παραγωγή ή την κατασκευή προϊόντων καπνού, ορυκτών καυσίμων, ασφαλτούχων ουσιών και προϊόντων αέριων υδρογονανθράκων, προϊόντων χλωριούχου καλίου («ποτάσα»), προϊόντων ξύλου, προϊόντων τσιμέντου, προϊόντων σιδήρου και χάλυβα και προϊόντων καουτσούκ. Ενδείκνυται επίσης να επιβληθούν περαιτέρω περιορισμοί στις εξαγωγές αγαθών και τεχνολογιών διπλής χρήσης και στην παροχή συναφών υπηρεσιών, καθώς και περιορισμοί στις εξαγωγές ορισμένων αγαθών και τεχνολογιών που θα μπορούσαν να συμβάλουν στην βελτίωση του στρατιωτικού και τεχνολογικού τομέα, καθώς και του τομέα της άμυνας και της ασφάλειας της Λευκορωσίας, σε συνδυασμό με περιορισμούς στην παροχή συναφών υπηρεσιών.
                  
               
                     (6)
                  
                  
                     Απαιτείται περαιτέρω δράση της Ένωσης για την εφαρμογή ορισμένων μέτρων.
                  
               
                     (7)
                  
                  
                     Η απόφαση 2012/642/ΚΕΠΠΑ θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2012/642/ΚΕΠΠΑ τροποποιείται ως εξής:
            
                        1)
                     
                     
                        ο τίτλος αντικαθίσταται από το ακόλουθο κείμενο:
                        «Απόφαση 2012/642/ΚΕΠΠΑ του Συμβουλίου της 15ης Οκτωβρίου 2012 σχετικά με περιοριστικά μέτρα λόγω της κατάστασης στη Λευκορωσία και της εμπλοκής της Λευκορωσίας στην ρωσική επίθεση κατά της Ουκρανίας»,
                     
                  
                        2)
                     
                     
                        το άρθρο 2γ αντικαθίσταται από το ακόλουθο κείμενο:
                        
                           «Άρθρο 2γ
                           
                              1.   Με την επιφύλαξη του άρθρου 2β της παρούσας απόφασης, απαγορεύεται η άμεση ή έμμεση πώληση, προμήθεια, μεταβίβαση ή εξαγωγή όλων των αγαθών και τεχνολογιών διπλής χρήσης που απαριθμούνται στο παράρτημα Ι του κανονισμού (ΕΕ) αριθ. 2021/821 του Ευρωπαϊκού Κοινοβουλίου και του Συμβουλίου (*1) σε οποιοδήποτε φυσικό ή νομικό πρόσωπο, οντότητα ή φορέα στη Λευκορωσία ή προς χρήση στη Λευκορωσία από υπηκόους κρατών μελών ή από το έδαφος κρατών μελών ή με σκάφη ή αεροσκάφη που φέρουν τη σημαία τους, είτε αυτά τα αγαθά και η τεχνολογία προέρχονται από το έδαφός τους είτε όχι.
                           
                           
                              2.   Απαγορεύεται:
                              
                                          α)
                                       
                                       
                                          η παροχή τεχνικής βοήθειας, υπηρεσιών διαμεσολάβησης ή άλλων υπηρεσιών που συνδέονται με τα αγαθά και τις τεχνολογίες που αναφέρονται στην παράγραφο 1 ή με την άμεση ή έμμεση παροχή, κατασκευή, συντήρηση και χρήση των εν λόγω αγαθών και τεχνολογιών, σε οποιοδήποτε φυσικό ή νομικό πρόσωπο, οντότητα ή φορέα στη Λευκορωσία ή προς χρήση στη Λευκορωσία·
                                       
                                    
                                          β)
                                       
                                       
                                          η παροχή χρηματοδότησης ή χρηματοδοτικής βοήθειας σε σχέση με τα αγαθά και τις τεχνολογίες που αναφέρονται στην παράγραφο 1 για κάθε πώληση, προμήθεια, μεταβίβαση ή εξαγωγή των εν λόγω αγαθών και τεχνολογιών ή για την παροχή συναφούς τεχνικής βοήθειας, υπηρεσιών διαμεσολάβησης ή άλλων υπηρεσιών, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Λευκορωσία ή προς χρήση στη Λευκορωσία.
                                       
                                    
                           
                              3.   Με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, οι απαγορεύσεις των παραγράφων 1 και 2 του παρόντος άρθρου δεν ισχύουν για την πώληση, την προμήθεια, τη μεταβίβαση ή την εξαγωγή αγαθών και τεχνολογιών διπλής χρήσης, ή για τη συναφή παροχή τεχνικής και χρηματοδοτικής βοήθειας, για μη στρατιωτική χρήση και για μη στρατιωτικό τελικό χρήστη, που προορίζονται για:
                              
                                          α)
                                       
                                       
                                          ανθρωπιστικούς σκοπούς, καταστάσεις έκτακτης ανάγκης στον τομέα της υγείας, την επείγουσα πρόληψη ή μετριασμό συμβάντος που είναι πιθανό να έχει σοβαρό και σημαντικό αντίκτυπο στην ανθρώπινη υγεία και ασφάλεια ή στο περιβάλλον ή ως αντίδραση σε φυσικές καταστροφές,
                                       
                                    
                                          β)
                                       
                                       
                                          ιατρικούς ή φαρμακευτικούς σκοπούς,
                                       
                                    
                                          γ)
                                       
                                       
                                          την προσωρινή χρήση από ειδησεογραφικά μέσα,
                                       
                                    
                                          δ)
                                       
                                       
                                          επικαιροποιήσεις λογισμικού,
                                       
                                    
                                          ε)
                                       
                                       
                                          τη χρήση ειδών ως καταναλωτικών συσκευών επικοινωνίας,
                                       
                                    
                                          στ)
                                       
                                       
                                          την εξασφάλιση της κυβερνοασφάλειας και της ασφάλειας των πληροφοριών για φυσικά ή νομικά πρόσωπα, οντότητες ή φορείς στη Λευκορωσία, εξαιρουμένης της κυβέρνησής της και των επιχειρήσεων που ελέγχονται άμεσα ή έμμεσα από αυτήν, ή
                                       
                                    
                                          ζ)
                                       
                                       
                                          προσωπική χρήση των φυσικών προσώπων που ταξιδεύουν στη Λευκορωσία, η οποία περιορίζεται σε προσωπικά είδη, είδη οικιακής χρήσης, οχήματα ή επαγγελματικά εργαλεία που ανήκουν στα εν λόγω πρόσωπα και δεν προορίζονται για πώληση.
                                       
                                    Με εξαίρεση τα στοιχεία στ) και ζ), ο εξαγωγέας δηλώνει στην τελωνειακή διασάφηση ότι τα είδη εξάγονται βάσει της σχετικής εξαίρεσης που προβλέπεται στην παρούσα παράγραφο και ενημερώνει την αρμόδια αρχή του κράτους μέλους στο οποίο εδρεύει ή είναι εγκατεστημένος σχετικά με την πρώτη χρήση της σχετικής εξαίρεσης εντός 30 ημερών από την εν λόγω πρώτη εξαγωγή.
                           
                           
                              4.   Κατά παρέκκλιση από τις παραγράφους 1 και 2 του παρόντος άρθρου και με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, η αρμόδια αρχή μπορεί να επιτρέπει την πώληση, την προμήθεια, τη μεταβίβαση ή την εξαγωγή αγαθών και τεχνολογιών διπλής χρήσης ή την παροχή συναφούς τεχνικής ή χρηματοδοτικής βοήθειας, για μη στρατιωτική χρήση και για μη στρατιωτικό τελικό χρήστη, αφού διαπιστώσει ότι τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια προορίζονται για:
                              
                                          α)
                                       
                                       
                                          τη συνεργασία μεταξύ της Ένωσης, των κυβερνήσεων των κρατών μελών και της κυβέρνησης της Λευκορωσίας σε αμιγώς μη στρατιωτικά ζητήματα,
                                       
                                    
                                          β)
                                       
                                       
                                          τη διακυβερνητική συνεργασία σε διαστημικά προγράμματα,
                                       
                                    
                                          γ)
                                       
                                       
                                          τη λειτουργία, συντήρηση και ασφάλεια των μη στρατιωτικών πυρηνικών ικανοτήτων και την επανεπεξεργασία καυσίμων, καθώς και τη συνεργασία στον τομέα της πυρηνικής ενέργειας για μη στρατιωτικούς σκοπούς, ιδίως στον κλάδο της έρευνας και ανάπτυξης,
                                       
                                    
                                          δ)
                                       
                                       
                                          τη θαλάσσια ασφάλεια,
                                       
                                    
                                          ε)
                                       
                                       
                                          μη στρατιωτικά τηλεπικοινωνιακά δίκτυα, συμπεριλαμβανομένης της παροχής υπηρεσιών διαδικτύου,
                                       
                                    
                                          στ)
                                       
                                       
                                          την αποκλειστική χρήση οντοτήτων που ανήκουν ή ελέγχονται αποκλειστικά ή από κοινού από νομικό πρόσωπο, οντότητα ή φορέα που έχει ιδρυθεί ή συσταθεί βάσει του δικαίου κράτους μέλους ή χώρας εταίρου,
                                       
                                    
                                          ζ)
                                       
                                       
                                          τις διπλωματικές αντιπροσωπείες της Ένωσης, των κρατών μελών και των χωρών εταίρων, συμπεριλαμβανομένων των αντιπροσωπειών, των πρεσβειών και των αποστολών.
                                       
                                    
                           
                              5.   Κατά παρέκκλιση από τις παραγράφους 1 και 2 του παρόντος άρθρου και με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, η αρμόδια αρχή μπορεί να επιτρέπει την πώληση, την προμήθεια, τη μεταβίβαση ή την εξαγωγή αγαθών και τεχνολογιών διπλής χρήσης ή την παροχή συναφούς τεχνικής ή χρηματοδοτικής βοήθειας, για μη στρατιωτική χρήση και για μη στρατιωτικό τελικό χρήστη, αφού διαπιστώσει ότι τα εν λόγω αγαθά ή τεχνολογίες ή η εν λόγω συναφής τεχνική ή χρηματοδοτική βοήθεια οφείλονται βάσει συμβάσεων που συνήφθησαν πριν από την 3η Μαρτίου 2022 ή βάσει συμπληρωματικών συμβάσεων αναγκαίων για την εκτέλεση των εν λόγω συμβάσεων, υπό την προϋπόθεση ότι η εν λόγω άδεια ζητείται πριν από την 1η Μαΐου 2022.
                           
                           
                              6.   Οι άδειες που απαιτούνται βάσει του παρόντος άρθρου χορηγούνται από τη σχετική αρμόδια αρχή σύμφωνα με τους κανόνες και τις διαδικασίες που ορίζονται στον κανονισμό (ΕΕ) 2021/821, ο οποίος εφαρμόζεται τηρουμένων των αναλογιών. Οι άδειες αυτές ισχύουν σε ολόκληρη την Ένωση.
                           
                           
                              7.   Κατά τη λήψη απόφασης σχετικά με αίτηση άδειας δυνάμει των παραγράφων 4 και 5, η αρμόδια αρχή δεν χορηγεί άδεια εάν έχει βάσιμους λόγους να πιστεύει ότι:
                              
                                          i)
                                       
                                       
                                          ο τελικός χρήστης μπορεί να είναι στρατιωτικός τελικός χρήστης ή φυσικό ή νομικό πρόσωπο, οντότητα ή φορέας καταχωρισμένος στο παράρτημα II ή ότι τα αγαθά μπορεί να έχουν στρατιωτική τελική χρήση, ή
                                       
                                    
                                          ii)
                                       
                                       
                                          η πώληση, προμήθεια, μεταφορά ή εξαγωγή αγαθών και τεχνολογιών που αναφέρονται στην παράγραφο 1, ή η παροχή συναφούς τεχνικής ή χρηματοδοτικής βοήθειας, προορίζεται για την αεροπορία ή τη διαστημική βιομηχανία.
                                       
                                    
                           
                              8.   Η αρμόδια αρχή μπορεί να ακυρώνει, να αναστέλλει, να τροποποιεί ή να ανακαλεί άδεια που έχει χορηγήσει σύμφωνα με τις παραγράφους 4 και 5, εφόσον κρίνει ότι η εν λόγω ακύρωση, αναστολή, τροποποίηση ή ανάκληση είναι αναγκαία για την αποτελεσματική εφαρμογή της παρούσας απόφασης.
                           
                           
                              9.   Οι χώρες εταίροι που αναφέρονται στην παράγραφο 4 στοιχεία στ) και ζ) του παρόντος άρθρου και στο άρθρο 2δ παράγραφος 4 στοιχεία στ) και ζ) και οι οποίες εφαρμόζουν ουσιαστικώς ισοδύναμα μέτρα ελέγχου των εξαγωγών απαριθμούνται στο παράρτημα IV.
                           
                        
                        
                           (*1)  Κανονισμός (ΕΕ) 2021/821 του Ευρωπαϊκού Κοινοβουλίου και του Συμβουλίου, της 20ής Μαΐου 2021, για τη θέσπιση ενωσιακού συστήματος ελέγχου των εξαγωγών, της μεσιτείας, της τεχνικής βοήθειας, της διαμετακόμισης και της μεταφοράς ειδών διπλής χρήσης (αναδιατύπωση) (ΕΕ L 206 της 11.6.2021, σ. 1).»,"
                        
                     
                  
                        3)
                     
                     
                        το άρθρο 2δ αντικαθίσταται από το ακόλουθο κείμενο:
                        
                           «Άρθρο 2δ
                           
                              1.   Απαγορεύεται η πώληση, προμήθεια, μεταβίβαση ή εξαγωγή, άμεσα ή έμμεσα, αγαθών και τεχνολογιών που θα μπορούσαν να συμβάλουν στη στρατιωτική και τεχνολογική ενίσχυση της Λευκορωσίας ή στην ανάπτυξη του τομέα της άμυνας και της ασφάλειας, ανεξαρτήτως του αν προέρχονται από την Ένωση ή όχι, σε οποιοδήποτε φυσικό ή νομικό πρόσωπο, οντότητα ή φορέα στη Λευκορωσία ή προς χρήση στη Λευκορωσία.
                           
                           
                              2.   Απαγορεύεται:
                              
                                          α)
                                       
                                       
                                          η παροχή τεχνικής βοήθειας, υπηρεσιών διαμεσολάβησης ή άλλων υπηρεσιών που συνδέονται με τα αγαθά και τις τεχνολογίες που αναφέρονται στην παράγραφο 1 ή με την άμεση ή έμμεση παροχή, κατασκευή, συντήρηση και χρήση των εν λόγω αγαθών και τεχνολογιών, σε οποιοδήποτε φυσικό ή νομικό πρόσωπο, οντότητα ή φορέα στη Λευκορωσία ή προς χρήση στη Λευκορωσία·
                                       
                                    
                                          β)
                                       
                                       
                                          η παροχή χρηματοδότησης ή χρηματοδοτικής βοήθειας σε σχέση με τα αγαθά και τις τεχνολογίες που αναφέρονται στην παράγραφο 1 για κάθε πώληση, προμήθεια, μεταβίβαση ή εξαγωγή των εν λόγω αγαθών και τεχνολογιών ή για την παροχή συναφούς τεχνικής βοήθειας, υπηρεσιών διαμεσολάβησης ή άλλων υπηρεσιών, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Λευκορωσία ή προς χρήση στη Λευκορωσία.
                                       
                                    
                           
                              3.   Οι απαγορεύσεις των παραγράφων 1 και 2 δεν ισχύουν για την πώληση, προμήθεια, μεταβίβαση ή εξαγωγή των αγαθών και τεχνολογιών που αναφέρονται στην παράγραφο 1, ή για τη συναφή παροχή τεχνικής και χρηματοδοτικής βοήθειας για μη στρατιωτική χρήση και για μη στρατιωτικό τελικό χρήστη, που προορίζονται για:
                              
                                          α)
                                       
                                       
                                          ανθρωπιστικούς σκοπούς, καταστάσεις έκτακτης ανάγκης στον τομέα της υγείας, την επείγουσα πρόληψη ή μετριασμό συμβάντος που είναι πιθανό να έχει σοβαρό και σημαντικό αντίκτυπο στην ανθρώπινη υγεία και ασφάλεια ή στο περιβάλλον ή ως αντίδραση σε φυσικές καταστροφές,
                                       
                                    
                                          β)
                                       
                                       
                                          ιατρικούς ή φαρμακευτικούς σκοπούς,
                                       
                                    
                                          γ)
                                       
                                       
                                          την προσωρινή χρήση από ειδησεογραφικά μέσα,
                                       
                                    
                                          δ)
                                       
                                       
                                          επικαιροποιήσεις λογισμικού,
                                       
                                    
                                          ε)
                                       
                                       
                                          τη χρήση ειδών ως καταναλωτικών συσκευών επικοινωνίας,
                                       
                                    
                                          στ)
                                       
                                       
                                          την εξασφάλιση της κυβερνοασφάλειας και της ασφάλειας των πληροφοριών για φυσικά ή νομικά πρόσωπα, οντότητες ή φορείς στη Λευκορωσία, εξαιρουμένης της κυβέρνησής της και των επιχειρήσεων που ελέγχονται άμεσα ή έμμεσα από αυτήν, ή
                                       
                                    
                                          ζ)
                                       
                                       
                                          προσωπική χρήση των φυσικών προσώπων που ταξιδεύουν στη Λευκορωσία, η οποία περιορίζεται σε προσωπικά είδη, είδη οικιακής χρήσης, οχήματα ή επαγγελματικά εργαλεία που ανήκουν στα εν λόγω πρόσωπα και δεν προορίζονται για πώληση.
                                       
                                    Με εξαίρεση τα στοιχεία στ) και ζ), ο εξαγωγέας δηλώνει στην τελωνειακή διασάφηση ότι τα είδη εξάγονται βάσει της σχετικής εξαίρεσης που προβλέπεται στην παρούσα παράγραφο και ενημερώνει την αρμόδια αρχή του κράτους μέλους στο οποίο εδρεύει ή είναι εγκατεστημένος σχετικά με την πρώτη χρήση της σχετικής εξαίρεσης εντός 30 ημερών από την εν λόγω πρώτη εξαγωγή.
                           
                           
                              4.   Κατά παρέκκλιση από τις παραγράφους 1 και 2 του παρόντος άρθρου, οι αρμόδιες αρχές μπορούν να επιτρέπουν την πώληση, προμήθεια, μεταβίβαση ή εξαγωγή των αγαθών και τεχνολογιών που αναφέρονται στην παράγραφο 1 ή την παροχή συναφούς τεχνικής ή χρηματοδοτικής βοήθειας για μη στρατιωτική χρήση και για μη στρατιωτικό τελικό χρήστη, αφού διαπιστώσουν ότι τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια προορίζονται για:
                              
                                          α)
                                       
                                       
                                          τη συνεργασία μεταξύ της Ένωσης, των κυβερνήσεων των κρατών μελών και της κυβέρνησης της Λευκορωσίας σε αμιγώς μη στρατιωτικά ζητήματα,
                                       
                                    
                                          β)
                                       
                                       
                                          τη διακυβερνητική συνεργασία σε διαστημικά προγράμματα,
                                       
                                    
                                          γ)
                                       
                                       
                                          τη λειτουργία, συντήρηση και ασφάλεια των μη στρατιωτικών πυρηνικών ικανοτήτων και την επανεπεξεργασία καυσίμων, καθώς και τη συνεργασία στον τομέα της πυρηνικής ενέργειας για μη στρατιωτικούς σκοπούς, ιδίως στον κλάδο της έρευνας και ανάπτυξης,
                                       
                                    
                                          δ)
                                       
                                       
                                          τη θαλάσσια ασφάλεια,
                                       
                                    
                                          ε)
                                       
                                       
                                          μη στρατιωτικά τηλεπικοινωνιακά δίκτυα, συμπεριλαμβανομένης της παροχής υπηρεσιών διαδικτύου,
                                       
                                    
                                          στ)
                                       
                                       
                                          την αποκλειστική χρήση οντοτήτων που ανήκουν ή ελέγχονται αποκλειστικά ή από κοινού από νομικό πρόσωπο, οντότητα ή φορέα που έχει ιδρυθεί ή συσταθεί βάσει του δικαίου κράτους μέλους ή χώρας εταίρου,
                                       
                                    
                                          ζ)
                                       
                                       
                                          τις διπλωματικές αντιπροσωπείες της Ένωσης, των κρατών μελών και των χωρών εταίρων, συμπεριλαμβανομένων των αντιπροσωπειών, των πρεσβειών και των αποστολών.
                                       
                                    
                           
                              5.   Κατά παρέκκλιση από τις παραγράφους 1 και 2 του παρόντος άρθρου και με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, η αρμόδια αρχή μπορεί να επιτρέπει την πώληση, την προμήθεια, τη μεταβίβαση ή την εξαγωγή αγαθών και τεχνολογιών διπλής χρήσης ή την παροχή συναφούς τεχνικής ή χρηματοδοτικής βοήθειας, για μη στρατιωτική χρήση και για μη στρατιωτικό τελικό χρήστη, αφού διαπιστώσει ότι τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια οφείλονται βάσει συμβάσεων που συνήφθησαν πριν από την 3η Μαρτίου 2022 ή βάσει συμπληρωματικών συμβάσεων αναγκαίων για την εκτέλεση των εν λόγω συμβάσεων, υπό την προϋπόθεση ότι η εν λόγω άδεια ζητείται πριν από την 1η Μαΐου 2022.
                           
                           
                              6.   Οι άδειες που απαιτούνται βάσει του παρόντος άρθρου χορηγούνται από τη σχετική αρμόδια αρχή σύμφωνα με τους κανόνες και τις διαδικασίες που ορίζονται στον κανονισμό (ΕΕ) 2021/821, ο οποίος εφαρμόζεται τηρουμένων των αναλογιών. Η άδεια αυτή ισχύει σε ολόκληρη την Ένωση.
                           
                           
                              7.   Κατά τη λήψη απόφασης σχετικά με την αίτηση άδειας δυνάμει των παραγράφων 4 και 5, η αρμόδια αρχή δεν χορηγεί άδεια εάν έχει βάσιμους λόγους να πιστεύει ότι:
                              
                                          i)
                                       
                                       
                                          ο τελικός χρήστης μπορεί να είναι στρατιωτικός τελικός χρήστης, φυσικό ή νομικό πρόσωπο, οντότητα ή φορέας καταχωρισμένος στο παράρτημα II ή ότι τα αγαθά μπορεί να έχουν στρατιωτική τελική χρήση, ή
                                       
                                    
                                          ii)
                                       
                                       
                                          η πώληση, προμήθεια, μεταφορά ή εξαγωγή αγαθών και τεχνολογιών που αναφέρονται στην παράγραφο 1 ή η παροχή συναφούς τεχνικής ή χρηματοδοτικής βοήθειας προορίζεται για την αεροπορία ή τη διαστημική βιομηχανία.
                                       
                                    
                           
                              8.   Η αρμόδια αρχή μπορεί να ακυρώνει, να αναστέλλει, να τροποποιεί ή να ανακαλεί άδεια που έχει χορηγήσει σύμφωνα με τις παραγράφους 4 και 5, εφόσον κρίνει ότι η εν λόγω ακύρωση, αναστολή, τροποποίηση ή ανάκληση είναι αναγκαία για την αποτελεσματική εφαρμογή της παρούσας απόφασης.
                           
                           
                              9.   Η Ένωση λαμβάνει τα αναγκαία μέτρα προκειμένου να καθορισθούν τα σχετικά είδη που καλύπτονται από το παρόν άρθρο.»,
                           
                        
                     
                  
                        4)
                     
                     
                        μετά το άρθρο 2δ παρεμβάλλεται το ακόλουθο άρθρο:
                        
                           «Άρθρο 2δα
                           
                              1.   Όσον αφορά τις οντότητες που απαριθμούνται στο παράρτημα IΙ, κατά παρέκκλιση από το άρθρο 2γ παράγραφοι 1 και 2 και το άρθρο 2δ παράγραφοι 1 και 2 και με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, η αρμόδια αρχή μπορεί να επιτρέπει την πώληση, την προμήθεια, τη μεταβίβαση ή την εξαγωγή των αγαθών και τεχνολογιών διπλής χρήσης και των αγαθών και τεχνολογιών που απαριθμούνται στο άρθρο 2δ ή την παροχή συναφούς τεχνικής ή χρηματοδοτικής βοήθειας, μόνο αφού διαπιστώσει ότι τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια:
                              
                                          α)
                                       
                                       
                                          απαιτούνται για την επείγουσα πρόληψη ή τον επείγοντα μετριασμό συμβάντος που είναι πιθανό να έχει σοβαρό και σημαντικό αντίκτυπο στην ανθρώπινη υγεία και ασφάλεια ή στο περιβάλλον· ή
                                       
                                    
                                          β)
                                       
                                       
                                          οφείλονται βάσει συμβάσεων που συνήφθησαν πριν από την 3η Μαρτίου 2022 ή βάσει συμπληρωματικών συμβάσεων αναγκαίων για την εκτέλεση των εν λόγω συμβάσεων, υπό την προϋπόθεση ότι η άδεια αυτή ζητείται πριν από την 1η Μαΐου 2022.
                                       
                                    
                           
                              2.   Οι άδειες που απαιτούνται βάσει του παρόντος άρθρου χορηγούνται από τις αρμόδιες αρχές του κράτους μέλους σύμφωνα με τους κανόνες και τις διαδικασίες που ορίζονται στον κανονισμό (ΕΕ) 2021/821, ο οποίος εφαρμόζεται τηρουμένων των αναλογιών. Η άδεια αυτή ισχύει σε ολόκληρη την Ένωση.
                           
                           
                              3.   Η αρμόδια αρχή μπορεί να ακυρώνει, να αναστέλλει, να τροποποιεί ή να ανακαλεί άδεια που έχει χορηγήσει σύμφωνα με την παράγραφο 1, εφόσον κρίνει ότι η εν λόγω ακύρωση, αναστολή, τροποποίηση ή ανάκληση είναι αναγκαία για την αποτελεσματική εφαρμογή της παρούσας απόφασης.»,
                           
                        
                     
                  
                        5)
                     
                     
                        το άρθρο 2ε τροποποιείται ως εξής:
                        
                                    α)
                                 
                                 
                                    μετά την παράγραφο 1 προστίθεται η ακόλουθη παράγραφος:
                                    
                                       «1α.   Απαγορεύεται η παροχή, αμέσως ή εμμέσως, τεχνικής βοήθειας, υπηρεσιών μεσιτείας, χρηματοδότησης ή χρηματοδοτικής βοήθειας, περιλαμβανομένων των χρηματοπιστωτικών παραγώγων, καθώς και ασφάλισης και αντασφάλισης, που σχετίζονται με τις απαγορεύσεις της παραγράφου 1.»,
                                    
                                 
                              
                                    β)
                                 
                                 
                                    η παράγραφος 3 διαγράφεται·
                                 
                              
                  
                        6)
                     
                     
                        το άρθρο 2στ τροποποιείται ως εξής:
                        
                                    α)
                                 
                                 
                                    η παράγραφος 5 διαγράφεται·
                                 
                              
                                    β)
                                 
                                 
                                    η παράγραφος 6 γίνεται παράγραφος 5·
                                 
                              
                                    γ)
                                 
                                 
                                    στις παραγράφους 1, 4 και 5, η φράση «προϊόντων πετρελαίου και αέριων υδρογονανθράκων» αντικαθίσταται από τη φράση «ορυκτών καυσίμων, ασφαλτούχων ουσιών και προϊόντων αέριων υδρογονανθράκων»,
                                 
                              
                  
                        7)
                     
                     
                        το άρθρο 2ζ τροποποιείται ως εξής:
                        
                                    α)
                                 
                                 
                                    μετά την παράγραφο 1 προστίθεται η ακόλουθη παράγραφος:
                                    
                                       «1α.   Απαγορεύεται η παροχή, αμέσως ή εμμέσως, τεχνικής βοήθειας, υπηρεσιών μεσιτείας, χρηματοδότησης ή χρηματοδοτικής βοήθειας, περιλαμβανομένων των χρηματοπιστωτικών παραγώγων, καθώς και ασφάλισης και αντασφάλισης, που σχετίζονται με τις απαγορεύσεις της παραγράφου 1.»,
                                    
                                 
                              
                                    β)
                                 
                                 
                                    η παράγραφος 3 διαγράφεται·
                                 
                              
                  
                        8)
                     
                     
                        στο άρθρο 2θ, η παράγραφος 4 διαγράφεται·
                     
                  
                        9)
                     
                     
                        στο άρθρο 2ι, η παράγραφος 3 διαγράφεται·
                     
                  
                        10)
                     
                     
                        παρεμβάλλονται τα ακόλουθα άρθρα:
                        
                           «Άρθρο 2ιε
                           
                              1.   Απαγορεύεται:
                              
                                          α)
                                       
                                       
                                          η εισαγωγή, άμεσα ή έμμεσα, στην Ένωση προϊόντων ξύλου εάν:
                                          
                                                      i)
                                                   
                                                   
                                                      είναι καταγωγής Λευκορωσίας· ή
                                                   
                                                
                                                      ii)
                                                   
                                                   
                                                      έχουν εξαχθεί από τη Λευκορωσία·
                                                   
                                                
                                    
                                          β)
                                       
                                       
                                          η αγορά, άμεσα ή έμμεσα, προϊόντων ξύλου που αναφέρονται στο σημείο α), τα οποία βρίσκονται στη Λευκορωσία ή κατάγονται από αυτή·
                                       
                                    
                                          γ)
                                       
                                       
                                          η μεταφορά προϊόντων ξύλου που αναφέρονται στο σημείο α), εάν κατάγονται από τη Λευκορωσία ή εξάγονται από τη Λευκορωσία σε οποιαδήποτε άλλη χώρα·
                                       
                                    
                                          δ)
                                       
                                       
                                          η παροχή, άμεση ή έμμεση, τεχνικής βοήθειας, υπηρεσιών διαμεσολάβησης, χρηματοδότησης ή χρηματοοικονομικής βοήθειας, συμπεριλαμβανομένων των χρηματοπιστωτικών παραγώγων, καθώς και ασφαλίσεων και αντασφαλίσεων, η οποία συνδέεται με τις απαγορεύσεις των σημείων α), β) και γ).
                                       
                                    
                           
                              2.   Οι απαγορεύσεις της παραγράφου 1 δεν θίγουν την εκτέλεση, έως την 4η Ιουνίου 2022, συμβάσεων που έχουν συναφθεί πριν από τη 2α Μαρτίου 2022 ή συμπληρωματικών συμβάσεων αναγκαίων για την εκτέλεση των εν λόγω συμβάσεων.
                           
                           
                              3.   Η Ένωση λαμβάνει τα αναγκαία μέτρα προκειμένου να καθορισθούν τα σχετικά είδη που καλύπτονται από το παρόν άρθρο.
                           
                        
                        
                           Άρθρο 2ιστ
                           
                              1.   Απαγορεύεται:
                              
                                          α)
                                       
                                       
                                          η εισαγωγή, άμεσα ή έμμεσα, στην Ένωση προϊόντων τσιμέντου εάν:
                                          
                                                      i)
                                                   
                                                   
                                                      είναι καταγωγής Λευκορωσίας· ή
                                                   
                                                
                                                      ii)
                                                   
                                                   
                                                      έχουν εξαχθεί από τη Λευκορωσία·
                                                   
                                                
                                    
                                          β)
                                       
                                       
                                          η αγορά, άμεσα ή έμμεσα, προϊόντων τσιμέντου που αναφέρονται στο σημείο α), τα οποία βρίσκονται στη Λευκορωσία ή κατάγονται από αυτή·
                                       
                                    
                                          γ)
                                       
                                       
                                          η μεταφορά προϊόντων τσιμέντου που αναφέρονται στο σημείο α), εάν κατάγονται από τη Λευκορωσία ή εξάγονται από τη Λευκορωσία σε οποιαδήποτε άλλη χώρα·
                                       
                                    
                                          δ)
                                       
                                       
                                          η παροχή, άμεση ή έμμεση, τεχνικής βοήθειας, υπηρεσιών διαμεσολάβησης, χρηματοδότησης ή χρηματοοικονομικής βοήθειας, συμπεριλαμβανομένων των χρηματοπιστωτικών παραγώγων, καθώς και ασφαλίσεων και αντασφαλίσεων, η οποία συνδέεται με τις απαγορεύσεις των σημείων α), β) και γ).
                                       
                                    
                           
                              2.   Οι απαγορεύσεις της παραγράφου 1 δεν θίγουν την εκτέλεση, έως τη 4η Ιουνίου 2022, συμβάσεων που έχουν συναφθεί πριν από τη 2α Μαρτίου 2022 ή συμπληρωματικών συμβάσεων αναγκαίων για την εκτέλεση των εν λόγω συμβάσεων.
                           
                           
                              3.   Η Ένωση λαμβάνει τα αναγκαία μέτρα προκειμένου να καθορισθούν τα σχετικά είδη που καλύπτονται από το παρόν άρθρο.
                           
                        
                        
                           Άρθρο 2ιζ
                           
                              1.   Απαγορεύεται:
                              
                                          α)
                                       
                                       
                                          η εισαγωγή, άμεσα ή έμμεσα, στην Ένωση προϊόντων σιδήρου και χάλυβα εάν:
                                          
                                                      i)
                                                   
                                                   
                                                      είναι καταγωγής Λευκορωσίας· ή
                                                   
                                                
                                                      ii)
                                                   
                                                   
                                                      έχουν εξαχθεί από τη Λευκορωσία·
                                                   
                                                
                                    
                                          β)
                                       
                                       
                                          η αγορά, άμεσα ή έμμεσα, προϊόντων σιδήρου και χάλυβα που αναφέρονται στο σημείο α), τα οποία βρίσκονται στη Λευκορωσία ή κατάγονται από αυτή·
                                       
                                    
                                          γ)
                                       
                                       
                                          η μεταφορά προϊόντων σιδήρου και χάλυβα που αναφέρονται στο σημείο α), εάν κατάγονται από τη Λευκορωσία ή εξάγονται από τη Λευκορωσία σε οποιαδήποτε άλλη χώρα·
                                       
                                    
                                          δ)
                                       
                                       
                                          η παροχή, άμεση ή έμμεση, τεχνικής βοήθειας, υπηρεσιών διαμεσολάβησης, χρηματοδότησης ή χρηματοοικονομικής βοήθειας, συμπεριλαμβανομένων των χρηματοπιστωτικών παραγώγων, καθώς και ασφαλίσεων και αντασφαλίσεων, η οποία συνδέεται με τις απαγορεύσεις των σημείων α), β) και γ).
                                       
                                    
                           
                              2.   Οι απαγορεύσεις της παραγράφου 1 δεν θίγουν την εκτέλεση, έως την 4η Ιουνίου 2022, συμβάσεων που έχουν συναφθεί πριν από τη 2α Μαρτίου 2022 ή συμπληρωματικών συμβάσεων αναγκαίων για την εκτέλεση των εν λόγω συμβάσεων.
                           
                           
                              3.   Η Ένωση λαμβάνει τα αναγκαία μέτρα προκειμένου να καθορισθούν τα σχετικά είδη που καλύπτονται από το παρόν άρθρο.
                           
                        
                        
                           Άρθρο 2ιη
                           
                              1.   Απαγορεύεται:
                              
                                          α)
                                       
                                       
                                          η εισαγωγή, άμεσα ή έμμεσα, στην Ένωση προϊόντων καουτσούκ εάν:
                                          
                                                      i)
                                                   
                                                   
                                                      είναι καταγωγής Λευκορωσίας· ή
                                                   
                                                
                                                      ii)
                                                   
                                                   
                                                      έχουν εξαχθεί από τη Λευκορωσία·
                                                   
                                                
                                    
                                          β)
                                       
                                       
                                          η αγορά, άμεσα ή έμμεσα, προϊόντων καουτσούκ που αναφέρονται στο σημείο α), τα οποία βρίσκονται στη Λευκορωσία ή κατάγονται από αυτή·
                                       
                                    
                                          γ)
                                       
                                       
                                          η μεταφορά προϊόντων καουτσούκ που αναφέρονται στο σημείο α), εάν κατάγονται από τη Λευκορωσία ή εξάγονται από τη Λευκορωσία σε οποιαδήποτε άλλη χώρα·
                                       
                                    
                                          δ)
                                       
                                       
                                          η παροχή, άμεση ή έμμεση, τεχνικής βοήθειας, υπηρεσιών διαμεσολάβησης, χρηματοδότησης ή χρηματοοικονομικής βοήθειας, συμπεριλαμβανομένων των χρηματοπιστωτικών παραγώγων, καθώς και ασφαλίσεων και αντασφαλίσεων, η οποία συνδέεται με τις απαγορεύσεις των σημείων α), β) και γ).
                                       
                                    
                           
                              2.   Οι απαγορεύσεις της παραγράφου 1 δεν θίγουν την εκτέλεση, έως την 4η Ιουνίου 2022, συμβάσεων που έχουν συναφθεί πριν από τη 2α Μαρτίου 2022 ή συμπληρωματικών συμβάσεων αναγκαίων για την εκτέλεση των εν λόγω συμβάσεων.
                           
                           
                              3.   Η Ένωση λαμβάνει τα αναγκαία μέτρα προκειμένου να καθορισθούν τα σχετικά είδη που καλύπτονται από το παρόν άρθρο.
                           
                        
                        
                           Άρθρο 2ιθ
                           
                              1.   Απαγορεύεται:
                              
                                          α)
                                       
                                       
                                          η πώληση, προμήθεια, μεταβίβαση ή εξαγωγή, άμεσα ή έμμεσα, ορισμένων μηχανημάτων, ανεξαρτήτως εάν προέρχονται από την Ένωση ή όχι, σε οποιοδήποτε πρόσωπο, οντότητα ή φορέα στη Λευκορωσία ή προς χρήση στη Λευκορωσία,
                                       
                                    
                                          β)
                                       
                                       
                                          η παροχή, άμεση ή έμμεση, τεχνικής βοήθειας, υπηρεσιών διαμεσολάβησης, χρηματοδότησης ή χρηματοοικονομικής βοήθειας, συμπεριλαμβανομένων των χρηματοπιστωτικών παραγώγων, καθώς και ασφαλίσεων και αντασφαλίσεων, η οποία συνδέεται με τις απαγορεύσεις του σημείου α).
                                       
                                    
                           
                              2.   Οι απαγορεύσεις της παραγράφου 1 δεν ισχύουν για την πώληση, την προμήθεια, τη μεταβίβαση ή την εξαγωγή των μηχανημάτων που αναφέρονται στην παράγραφο 1 ή για τη συναφή παροχή τεχνικής και χρηματοδοτικής βοήθειας, για μη στρατιωτική χρήση και για μη στρατιωτικό τελικό χρήστη, που προορίζονται για:
                              
                                          α)
                                       
                                       
                                          ανθρωπιστικούς σκοπούς, καταστάσεις έκτακτης ανάγκης στον τομέα της υγείας, την επείγουσα πρόληψη ή μετριασμό συμβάντος που είναι πιθανό να έχει σοβαρό και σημαντικό αντίκτυπο στην ανθρώπινη υγεία και ασφάλεια ή στο περιβάλλον ή ως αντίδραση σε φυσικές καταστροφές,
                                       
                                    
                                          β)
                                       
                                       
                                          ιατρικούς ή φαρμακευτικούς σκοπούς,
                                       
                                    
                                          γ)
                                       
                                       
                                          την προσωρινή χρήση από ειδησεογραφικά μέσα,
                                       
                                    
                                          δ)
                                       
                                       
                                          επικαιροποιήσεις λογισμικού,
                                       
                                    
                                          ε)
                                       
                                       
                                          τη χρήση ειδών ως καταναλωτικών συσκευών επικοινωνίας,
                                       
                                    
                                          στ)
                                       
                                       
                                          την εξασφάλιση της κυβερνοασφάλειας και της ασφάλειας των πληροφοριών για φυσικά ή νομικά πρόσωπα, οντότητες ή φορείς στη Λευκορωσία, εξαιρουμένης της κυβέρνησής της και των επιχειρήσεων που ελέγχονται άμεσα ή έμμεσα από αυτήν, ή
                                       
                                    
                                          ζ)
                                       
                                       
                                          προσωπική χρήση των φυσικών προσώπων που ταξιδεύουν στη Λευκορωσία, η οποία περιορίζεται σε προσωπικά είδη, είδη οικιακής χρήσης, οχήματα ή επαγγελματικά εργαλεία που ανήκουν στα εν λόγω πρόσωπα και δεν προορίζονται για πώληση.
                                       
                                    Με εξαίρεση τα στοιχεία στ) και ζ), ο εξαγωγέας δηλώνει στην τελωνειακή διασάφηση ότι τα είδη εξάγονται βάσει της σχετικής εξαίρεσης που προβλέπεται στην παρούσα παράγραφο και ενημερώνει την αρμόδια αρχή του κράτους μέλους στο οποίο εδρεύει ή είναι εγκατεστημένος σχετικά με την πρώτη χρήση της σχετικής εξαίρεσης εντός 30 ημερών από την εν λόγω πρώτη εξαγωγή.
                           
                           
                              3.   Οι απαγορεύσεις της παραγράφου 1 δεν θίγουν την εκτέλεση, έως την 4η Ιουνίου 2022, συμβάσεων που έχουν συναφθεί πριν από τη 2α Μαρτίου 2022 ή συμπληρωματικών συμβάσεων αναγκαίων για την εκτέλεση των εν λόγω συμβάσεων.
                           
                           
                              4.   Η Ένωση λαμβάνει τα αναγκαία μέτρα προκειμένου να καθορισθούν τα σχετικά είδη που καλύπτονται από το παρόν άρθρο.»,
                           
                        
                     
                  
                        11)
                     
                     
                        Τα παραρτήματα της απόφασης 2012/642/ΚΕΠΠΑ τροποποιούνται σύμφωνα με το παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 2 Μαρτίου 2022.
            
               
                  Για το Συμβούλιο
               
               
                  Ο Πρόεδρος
               
               J.-Y. LE DRIAN
            
         
         
            (1)  Απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα λόγω της κατάστασης στη Λευκορωσία (ΕΕ L 285 της 17.10.2012, σ. 1).
      
      
         
            ΠΑΡΑΡΤΗΜΑ
            
                        1.
                     
                     
                        Το παράρτημα IΙ της απόφασης 2012/642/ΚΕΠΠΑ αντικαθίσταται από το ακόλουθο κείμενο:
                        
                           
                              «ΠΑΡΑΡΤΗΜΑ II
                              ΚΑΤΑΛΟΓΟΣ ΤΩΝ ΝΟΜΙΚΩΝ ΠΡΟΣΩΠΩΝ, ΟΝΤΟΤΗΤΩΝ Ή ΦΟΡΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2δ
                              Υπουργείο Άμυνας της Λευκορωσίας
                           
                        »,
                  
                        2.
                     
                     
                        προστίθεται το ακόλουθο παράρτημα:
                        
                           
                              «ΠΑΡΑΡΤΗΜΑ IV
                              ΚΑΤΑΛΟΓΟΣ ΧΩΡΩΝ ΕΤΑΙΡΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2γ ΠΑΡΑΓΡΑΦΟΣ 9».